દરમિયાન યુપીમાં સમાજવાદી પાર્ટીમાં છેલ્લા કેટલાક દિવસોથી યાદવ પરિવારના કૌટુંબિક વિવાદને લઈને ભારે ધમસાણ મચ્યું છે. ત્યારે બદલાતાં રાજકીય સમીકરણો વચ્ચે જો પરિસ્થિતિમાં સુધારો નહિ થાય તો સમાજવાદી પાર્ટીમાં પડેલી તિરાડ વધુ મોટી થતાં આગામી ચૂંટણી પહેલા કદાચ પાર્ટી બે ભાગમાં વહેંચાઈ જાય તેવી સંભાવના જણાઈ રહી છે. ત્યારે સમાજવાદી પાર્ટીના અધ્યક્ષ મુલાયમસિંહે આજે પાર્ટી કાર્યાલયમાં તમામ ધારાસભ્યો,સાંસદો, પૂર્વ સાંસદો અને એમએલસીની બેઠક બોલાવી છે જેમાં તેઓ પાર્ટી માટે આકરા નિર્ણય લઈ શકે તેવી સંભાવના છે. દરમિયાન રામગોપાલે પણ મુલાયમસિંહને પત્ર પાઠવી કેટલીક રજૂઆત કરી છે ત્યારે આ અંગે સમાજવાદી પાર્ટીમાં આગામી દિવસોમાં નવા ધડાકા થાય તેવી પણ શક્યતા છે. દરમિયાન આજે સવારે સમાજવાર્દીના કાર્યાલય બહાર અખિલેશ અને શિવપાલ યાદવના સમર્થકો વચ્ચે વિવાદ થતા ભારે ઝપાઝપી થતાં પોલીસે બળપ્રયોગ કરવાની ફરજ પડી હતી.